Šimko, Jozef, poslanec NR SR (2020-09-23):
Vážený pán predsedajúci, milé dámy, vážení páni, kolegyne, kolegovia, určite ma všetci dobre poznáte, však už sme šesť mesiacov spolu. Som primátorom mesta Rimavskej Soboty a pochádzam z jedného z okresov menej rozvinutých. Áno, pochádzam z okresu Rimavská Sobota, kde miera nezamestnanosti momentálne dosahuje 20,54 % miery nezamestnanosti ku koncu mesiacu august. Kým v rámci celej Slovenskej republiky je to niečo okolo, niečo nad 6 %, ale u nás je to vyše 20 percent. Áno, patríme medzi menej rozvinuté okresy v rámci celej Slovenskej republiky a ak sa pamätáte, pred piatimi rokmi práve vtedajšia vláda Slovenskej republiky na výjazdovom zasadnutí vlády v Rimavskej Sobote prijali uznesenie, že idú pomôcť dvanástim menej rozvinutým okresom. Vtedy som si myslel, že tých dvanásť okresov pôjde postupne dole. Dneska však situácia je taká, že už nemáme dvanásť menej rozvinutých okresov, ale v postate máme dvadsať menej rozvinutých okresov. Tá situácie je kritická nielen v okrese Rimavská Sobota, ale obdobná situácia je v Lučenci, v Poltári, v Revúcej, v Rožňave a na východe v Prešovskom kraji to je to isté. Ale problém je v čom. Mám taký pocit, že zrejme doterajšie vlády Slovenskej republiky sa menej alebo málo sa zaoberali práve s týmito okresmi. Však kolegovia tu predo mnou už niektorí aj povedali, že napríklad len do Nitry, a ja tu furt tak hovorím, že za Nitrou ako keby zdochol pes, do Nitry bývalá vláda nasypala tých 625 mil. eur. Ale páni, bohužiaľ, zabúdajú na tieto menej rozvinuté okresy. To znamená, že pred voľbami stále sľubujú, sľubujú týmto našim občanom, aby ich volili, ale potom skutek utek, situácia sa nerieši. Áno, naši občania odchádzajú za hranice Slovenskej republiky. Ale nielen z okresu Rimavská Sobota alebo z menej rozvinutých okresov. Dámy a páni, uvedomme si jednu vec, že dnes momentálne je za hranicami Slovenskej republiky, pracuje viac ako 300-tisíc občanov Slovenskej republiky. V Anglicku je vyše 100-tisíc, v Česku 200-tisíc, 48- tisíc, pokiaľ mám dobré informácie, v Rakúsku. No a tak ako z okresu Rimavská Sobota alebo priamo z mesta Rimavskej Soboty odchádzajú aj z iných okresov. Takže tá situácia je kritická a, bohužiaľ, sa to nerieši. Nože si spomeňme napríklad na budovanie ciest D1, R2. Vážení priatelia, tak D1 mala byť hotová do roku 2010, R2 do roku 2012. Ja sa pamätám na vyhlásenie pána ministra Počiatka, ministra dopravy, ktorý v čase, keď bol ministrom, pred, myslím, piatimi-šiestimi rokmi povedal, že R2 sa dobuduje do roku 2040. No vtedy my občania žijúci na juhu Banskobystrického samosprávneho kraja sme boli skutočne zhrození, že ako si to môže dovoliť povedať. Na istej porade s NDS-kou som sa pýtal pani ekonómky: Prosím vás, vyjadrite sa, ako to vlastne je. Ona mi povedala, že nie v roku 2040, pán minister sa mýlil, bude to v roku 2045. No dnes však zisťujeme, že v zozname priorít Slovenskej republiky budovanie jednotlivých ciest R2 v smere na východ do Košíc nie je medzi 60 prioritami. Dámy a páni, uvedomme si už konečne, že investor do týchto zaostalých regiónov na juhu Banskobystrického samosprávneho kraja, či to je Detva, Lučenec, Revúca, Rimavská Sobota, Poltár, Rožňava, nepríde, kým sa nevybuduje tá nešťastná R2. Áno, my teraz momentálne, naša strana predkladá zákon, ktorým sa mení zákon 561/2007 o investičných pomeroch v menej rozvinutých okresoch. Vážení priatelia, ja vás skutočne prosím, podporte tento zákon nie zato, že to predkladáme my poslanci za ĽSNS, ale, prosím vás, zato, aby ste pomohli týmto ľuďom, či v Banskobystrickom kraji, na juhu Banskobystrického samosprávneho kraja, alebo v kraji Prešov, pretože tá situácia u nás, verte mi, že je kritická. Dámy a páni, tí, ktorí poznáte okres Rimavskú Sobotu, tak určite mi uznáte, že to bol jeden z najrozvinuteľnejších okresov v rámci celej Slovenskej republiky. Dneska situácia je taká, že, bohužiaľ, všetko skrachovalo, všetko sa rozbilo. Pred hodinou, dvoma hodinami bol tu pán minister Sulík, ktorý hovoril práve o strategických firmách, o strategických podnikoch a dostával dosť ostré pripomienky zo strany poslancov za SMER – sociálna demokracia. Nuž ale prečo ministerstvo hospodárstva nenasmeruje do týchto zaostalých regiónov, ako je Rimavská Sobota, Detva, firmy, podniky, aby tu ľudia mali z čoho žiť, alebo z čoho, kde pracovať. Bohužiaľ, to nejde. Však, dámy a páni, my sme mali taký rozvinutý okres, či to bola CSM Tisovec, ak sa pamätáte, potom je to SLZ Hnúšťa, ZŤS-ka v Rimavskej Sobote, cukrovar, pivovar a ďalšie firmy, ktoré v podstate produkovali, produkovali výrobky. My sme boli v podstate sebestační. Dnes je situácia skutočne katastrofálna a za to, prosím vás pekne, podporte, podporte tento zákon, pretože ak to nepodporíte, tak bude to problém. Odzneli tu už tie pripomienky, že v podstate vláda Slovenskej republiky v minulosti posielala tie milióny práve do rozvinutých regiónov. Pán primátor Nitry, teraz pán Hattas tu nie je, ale skutočne v Nitre je 3,5-, 4-percentná miera nezamestnanosti a tam sa vsype tých 625 mil. na Land Rover. A kto tam vlastne pracuje? Rumunsko, Srbi, Bulhari, možnože Ukrajinci, ale občania Slovenskej republiky, tam skutočne ich pracuje veľmi málo. A niekto tu už povedal, že bývalá vláda navrhovala pre občanov za to, že pracuje v Land Roveri mimo svojho trvalého bydliska, určitú finančnú čiastku. Toto je veľmi zlá politika, politika bývalej vlády. Takže, vážení priatelia, ja vás skutočne prosím, aby ste podporili tento návrh, aby ste pomohli práve týmto menej rozvinutým okresom, ako je Rimavská Sobota, Poltár, Lučenec, Fiľakovo, to neni okres, Revúca, Rožňava a na východe Kežmarok plus kraj Prešov. Ďakujem pekne.